
Előkészítette: Baloghné Juhász Erzsébet irodavezető

Véleményező: Pénzügyi, Ügyrendi és Városfejlesztési Bizottság
		 
Döntéshozatal: egyszerű többség

Tárgyalási mód: nyilvános ülés

Tisztelt Képviselő- testület!
A Pietas Kft. képviseletében Tóth Judit ügyvezető levélben keresett meg, melyben kérte a közöttünk fennálló kegyeleti közszolgáltatási szerződés közös megegyezéssel való megszüntetését és a szerződés elszámolását. Levelét tájékoztatásul előterjesztésemhez mellékeltem.
Levelében utal arra, hogy 2015-ben önkormányzatunk kezdeményezte a szerződés közös megegyezéssel való megszüntetését, mely hozzájárulásuk hiányában meghiúsult.
Bizonyára emlékeznek a Tisztelt Képviselők, hogy 2015-ben problémák alakultak ki a városi köztemetőt üzemeltető – temetkezési szolgáltató- Pietas Kft és a temetkezési szolgáltató Elizium In Memoriam Kft. között. Önkormányzatunk akkor 114/2015. (VI.8.) határozatával döntést hozott a városi köztemető üzemeltetésének lehetőségeiről. A határozatot tájékoztatásul előterjesztésemhez mellékelem.
A Képviselő- testületnek most döntenie kell arról, hogy kívánja-e a kegyeleti közszolgáltatási szerződés közös megegyezéssel való megszüntetését.
Amennyiben a Képviselő –testület a  kegyeleti közszolgáltatási szerződés közös megegyezéssel való megszüntetése mellett dönt, akkor a jelenleg hatályos kegyeleti közszolgáltatási szerződést meg kell szüntetni, a Pietas Kft-vel el kell számolnunk, (a nyilvántartásokat, adatokat át kell adnia), valamint az önkormányzati rendeletet ennek megfelelően módosítani szükséges. 
Ezzel együtt azt is el kell döntenie, milyen formában kívánja ellátni ezt a kötelező önkormányzati feladatot.
A feladatellátásra két lehetséges megoldás kínálkozik:
1. Pályázati felhívás útján meghirdetjük a városi köztemető üzemeltetését. A pályázati felhívás tervezete előterjesztésem  melléklete. Eredményes pályázat esetében kegyeleti közszolgáltatási szerződés megkötése szükséges
Abban az esetben, ha az üzemeltetést elnyerő vállalkozás egyben temetkezési szolgáltatást is végez, újra fölmerül a kizárólagosság kérdése, hiszen számára önmagában a temető üzemeltetés nem lesz nyereséges tevékenység. (alkalmazottak, bér, járulék, fűtés,)
Bérleti díj kikötése árfelhajtó hatást eredményezhet. Amennyiben a temető üzemeltetője temetkezési szolgáltatást is végez, a bérleti díjat vélhetően beépíti a lakosság által megfizetésre kerülő temetkezési szolgáltatás költségeibe.

2. Az önkormányzat üzemelteti a köztemetőt.
· Kertészeti, parkgondozó, illetőleg kertépítő szakképesítéssel vagy középfokú kertészeti, parkgondozó, illetőleg kertépítő végzettséggel, illetve felsőfokú intézményben ilyen szaktárgyból vizsgával rendelkező személy (145/1999. (X.1.) Korm. rendelet 54. § (1) bekezdés) alkalmazása
· Temető gondnok alkalmazása (felügyelet sírásásnál, temetésnél) megbízási szerződéssel
· Az önkormányzat ütemezi a felújítást, karbantartást.
· Az önkormányzat végzi a temető zöldfelületének karbantartását.
· Közüzemi díjak megfizetése (víz, villany, hulladékszállítás, telefon).
· fűtési költség 
· Vizes blokk takarítása közcélú foglalkoztatottal
· tűz-, villám,- érintésvédelem
· temető nyilvántartás számítógépen
Becsült költségek:

Hosszútávra egyszeri befektetést igénylő:
A ravatalozó minimális felszereltségének biztosítását  igénylő eszközök (drapéria, székek, hangosítás,koszorú tartó, ravatal asztal, szőnyeg, stb), általános  árajánlat kérése alapján, bruttó értéken számolva:                                     3.000.000,-Ft

Folyamatosan jelentkező üzemeltetési költségek (1 évre vetítve):

személyi kiadás  és járulék:
kertész                                                                                          2.717.221,-Ft
temető gondnok                                                                           2.107.771,- Ft
a régi temetőbe mobil WC  (márc. 1- nov. 20-ig)                           200.000,-Ft
            zöldfelület karbantartás (kaszálás számtól függő)                          300.000,-Ft 
takarítás anyagköltsége                                                                     50.000,-Ft
közüzemi díjak (víz, hulladékszállítás, villany)                              650.000,-Ft
            Pb tartályos gáz                                                                                300.000, Ft
            Becsült folyamatos kiadás összesen:                                            6.324.992,-Ft                                                                         

Becsült bevételek (a jelenleg hatályos helyi rendelet szerint):

· Sírhely megváltások, lejárati idő különbözet
 megfizetése                                                        (kb.40)         508.000,-Ft   
                                                 
· Kommunális hozzájárulás (hulladékszállítás díja)
(temetkezés, újraváltás esetén) 25.000,-Ft/sírhely  (kb.40)    1.000.000,-Ft

· Temető fenntartási hozzájárulás díja: 
 /sírkövesek illetve a temetőben egyéb munkát 
végző vállalkozók/ 1.016 Ft/síremlék                     (kb.20)         20.000,-Ft                                                     
 
· Ravatalozóbérleti díja   15.240,-Ft/ alkalom           (kb.40)        609.000,-Ft
(temetkezési szolgáltatók részére)
· Hűtőkamra használata  2.540,-Ft/nap                    (kb.50)        127.000,-Ft

            Összesen:                                                                                           2.264.000,-Ft

Adóerő képesség számítás miatt 2013 óta nem kapunk erre a  kötelező feladatra állami támogatást.                
       
Az önkormányzat által való üzemeltetéssel biztosítható, hogy valamennyi temetkezési szolgáltató azonos eséllyel végezhesse a tevékenységét. 
Hátránya  -feltehetően-, hogy a polgármesteri hivatal feladatköre újabb feladattal bővülne, mely az egyébként leterhelt apparátust tovább terhelné.
Mindkét esetben feltételezhető, hogy az üzemeltetés  2018. november 1-től megkezdődhet, valamint a köztemetések végzését meg kell versenyeztetni.
Javasolom a Képviselő-testület döntsön a kegyeleti közszolgáltatási szerződés közös megegyezéssel való megszüntetéséről a Pietas Kft-vel való elszámolással, valamint arról, hogy pályázati felhívás útján meghirdeti a városi köztemető üzemeltetését az előterjesztés melléklete szerinti 







Határozati javaslat: 

Martfű Város Önkormányzata Képviselő-testületének
……./2018. (…….) határozata

a városi  köztemető üzemeltetői szerződés közös megegyezéssel való megszüntetésére a Pietas Kft - vel,valamint a temető üzemeltetésének további lehetőségeiről
Martfű Város Önkormányzatának Képviselő- testülete megtárgyalta a városi  köztemető üzemeltetői szerződés közös megegyezéssel való megszüntetésére a Pietas Kft - vel,valamint a temető üzemeltetésének további lehetőségeire vonatkozó előterjesztést és az alábbiak szerint döntött:
1. Martfű Város Önkormányzatának Képviselő –testülete elfogadja a Pietas Kft-vel fennálló kegyeleti közszolgáltatási szerződés közös megegyezéssel való megszüntetését 2018. október 30-ai dátummal, azzal a feltétellel, hogy a Pietas Kft az üzemeltetés költségeivel elszámol az önkormányzat felé, a martfűi köztemetővel kapcsolatos nyilvántartásait, adatait  átadja. 
2. A Képviselő- testület felhatalmazza a polgármestert, hogy a kegyeleti közszolgáltatási szerződés közös megegyezéssel való megszüntetésével kapcsolatban keletkezett dokumentumokat aláírja.
[bookmark: _GoBack]3. A Képviselő – testület e határozat melléklete szerint pályázati felhívást tesz közzé
- egy megyei napilapban 
- az önkormányzat hivatalos honlapján
 a martfűi köztemető üzemeltetésére.
Határidő: 2018. május 8.
Felelős: Dr. Papp Antal polgármester

Erről értesülnek:
1. Jász-Nagykun-Szolnok Megyei Kormányhivatal
2. Valamennyi képviselő helyben
3. Pietas Kft. 5000 Szolnok, Temető út 10.
4. Műszaki iroda helyben
5. Pénzügyi és Adóügyi iroda helyben
6. Irattár


Martfű, 2018. április 12.

                                                                                                         Dr. Papp Antal
                                                                                                           polgármester

Látta: Szász Éva 
            jegyző

